12.5.2023.
(15)
HR
Službeni list Europske unije
L 127/3
Ispitivanjem kretanja relevantni za procjenu vjerojatnosti nastavka ili ponavljanja štete obuhvaćeno je razdoblje od 1. siječnja 2018.
do kraja razdoblja ispitnog postupka revizije („razmatrano razdoblje”). 2.
PROIZVOD IZ POSTUPKA REVIZIJE, PREDMETNI PROIZVOD I ISTOVJETNI PROIZVOD
2.1 Proizvod iz postupka revizije u okviru revizije zbog predstojećeg isteka mjera i djelomične privremene revizije (16)
Proizvod koji je predmet revizija jest pređa velike čvrstoće od poliestera, nepripremljena u pakiranja za pojedinačnu prodaju, uključujući monofilamente finoće manje od 67 deciteksa (isključujući konac za šivanje i višenitnu (strukanu) ili kabliranu pređu sa „Z”-uvojima, namijenjenu proizvodnji konca za šivanje, spremnu za bojenje i doradu, labavo namotanu na plastičnu šuplju cijev), trenutačno razvrstana u oznaku KN ex 5402 20 00 (oznaka TARIC 5402 20 00 10) („proizvod iz postupka revizije”).
Oznake KN i TARIC navedene su samo u informativne svrhe, ne dovodeći u pitanje naknadnu izmjenu razvrstavanja u carinsku tarifu.
(17)
Pređa velike čvrstoće od poliestera ima niz različitih primjena kao što su pojačanje guma, široki materijali, sigurnosni pojasevi, zračni jastuci, užad, mreže i brojne industrijske primjene.
2.2 Predmetni proizvod
(18)
Proizvod na koji se odnosi ispitni postupak revizije zbog predstojećeg isteka mjera i ispitni postupak djelomične privremene revizije je proizvod iz postupka revizije podrijetlom iz Kine.
2.3 Istovjetni proizvod
(19)
Ispitni su postupci pokazali da sljedeći proizvodi imaju ista osnovna fizička, kemijska i tehnička svojstva te iste osnovne namjene: — predmetni proizvod, — proizvod iz postupka revizije koji se proizvodi i prodaje na domaćem tržištu Kine, i — proizvod iz postupka revizije koji u Uniji proizvodi i prodaje industrija Unije.
(20)
Stoga se ti proizvodi smatraju istovjetnim proizvodima u smislu članka 1. stavka 4. osnovne uredbe. 3.
ISPITNI POSTUPAK REVIZIJE ZBOG PREDSTOJEĆEG ISTEKA MJERA
3.1 Zainteresirane strane i odabir uzorka (21)
Komisija je u Obavijesti o pokretanju ispitnog postupka revizije zbog predstojećeg isteka mjera pozvala zainteresirane strane da joj se obrate radi sudjelovanja u ispitnom postupku.
Osim toga, Komisija je o pokretanju ispitnog postupka revizije zbog predstojećeg isteka mjera posebno obavijestila podnositelja zahtjeva, poznate proizvođače u Uniji, proizvođače u Kini, uvoznike i korisnike u Uniji za koje se zna da se to na njih odnosi, kao i kineska tijela te ih je pozvala na sudjelovanje u ispitnom postupku.
(22)
Sve zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom i/ili službenikom za saslušanje u trgovinskim postupcima.
(23)
U Obavijesti o pokretanju postupka Komisija je navela da bi mogla provesti odabir uzorka zainteresiranih strana u skladu s člankom 17. osnovne uredbe.
3.1.1 Odabir uzorka proizvođača iz Unije
(24)
Komisija je u Obavijesti o pokretanju ispitnog postupka revizije zbog predstojećeg isteka mjera navela da je odabrala privremeni uzorak proizvođača iz Unije.
Komisija je odabrala uzorak na temelju obujma proizvodnje i prodaje, uzimajući pri tome u obzir zemljopisni položaj proizvođača.
Uzorak se sastojao od tri proizvođača iz Unije.
Proizvođači iz Unije u uzorku činili su više od 50 % procijenjene ukupne proizvodnje u EU-u i obujma prodaje istovjetnog proizvoda u EU-u.
U skladu s člankom 17. stavkom 2. osnovne uredbe Komisija je pozvala zainteresirane strane da dostave primjedbe o privremenom uzorku.
Nijedna zainteresirana strana nije dostavila primjedbe na privremeni uzorak, koji je potvrđen kao konačni uzorak.
Uzorak je reprezentativan za industriju Unije.